**Seminaras**

**Vaikų mokymo groti pučiamaisiais muzikos instrumentais aktualijos šių dienų muzikos/meno mokykloje**

**Anotacija**

Papildomas vaikų muzikinis ugdymas šalies muzikos/meno mokyklose yra labai svarbus dedant ne tik muzikinės, bet ir bendrosios žmogaus dvasinės kultūros pagrindus. Ypač svarbu kuo daugiau vaikų iš visų visuomenės sluoksnių įtraukti į profesionaliai organizuotą muzikinę veiklą, paremtą aukščiausių muzikos vertybių puoselėjimu, kad, tapę paaugliais, jie galėtų tinkamai pasirinkti prasmingas laisvalaikio praleidimo formas, o vėliau, nesvarbu kokią profesiją pasirinktų, taptų visapusiškai išsilavinusiais, kūrybingais mūsų visuomenės nariais.

Būtinybė sudaryti sąlygas skirtingų muzikinių gabumų ir poreikių vaikams mokytis muzikos mokykloje skatina ieškoti veiksmingesnių muzikinio ugdymo įgyvendinimo būdų. Muzikos pedagogai turi sukaupę savitos ir turtingos muzikinio ugdymo patirties, kuria ir dalinsis šio praktinio seminaro metu, savo pranešimus iliustruodami savo parengtų mokinių koncertu. Programos aktualumas sietinas su vaikų muzikinio ugdymo iškylančiomis problemomis ir jų sprendimo būdais šių dienų muzikos/meno mokykloje. Nors seminaro metu patirtimi dalinsis pučiamųjų instrumentų pedagogai praktikai, jie atkreips dėmesį ir į bendras pedagogines problemas, todėl programa aktuali įvairių specializacijų muzikos mokytojams, dirbantiems muzikos bei meno mokyklose.

**Lektoriai**

Kauno 1-osios muzikos mokyklos ir Prienų r. Veiverių A. Kučingio meno mokyklos pedagogai praktikai.